NDONG RI MAJAI
丧葬习俗
时间:2014-06-06 00:00:00 来源:德宏团结报
Numjang hte karoi galo ngut, achying noi da, Uhkrung sumla jun da, ninglam danghkon sharot ngut re hpang go, gabung sha dum ya nna nmai ngut nga ai, ndong mung no gahkrang ya ra nga ai. Shingrai ndong gahkrang ya na matu ndong ri hpe shong majai ra ai.
Rijom rilap kaga re hpe shachyo da ai nri lahkong hpe hpunsi lahkong kran sep satsom la nna, ndung de go ri lap chyop, npot de go rijom chyop re lahkong shachyo da nna, Uyom ka tong kasha lahkong wa da nna langai hpe go matu dim kau, langai hpe go matu ndim ai ton ma ai. Bai jinghpa hpe mung langai hpe go hpa bo maga mi sha dim da nna maga mi ndim ai ton da. Langai hpe go lahkong maga dip da rai, yangmun ting-ra hte jan dingsi no hkyem da ma ai.
1. Si Ndong
Si ndong hpe go dim kau sai ka tong gata ko jan ningsi, lahkong maga hpa bo dim kau ai ri jinghpa, tingra ni noi satsom da ma ai.
2. Sut Ndong
Sut ndong ka tong ndim ai ko jinghpa matu hpe maga mi sha dim da ai katong ko noi nna, ndim ai hpe matu shingman abya ton tingra, jan dingsi ni mung maren sha dim da ai ka tong kata ko dai ri jinghpa hte rau noi satsom da ma ai.
ai shaloi, si ndong hpe npan de rilap shayon nna, sut ndong hpe nbang de rilap shayon rai, numjang ko Si ndong gata, sut ndong ntsa di nna dingchyai shakap da nga ai. Bai nna si ndong ko go tsa ndum mi hpe lahpo nga hkra gayop kau nna shanam gaidu mi hte yep di nri dohkrong gaang ko shakap da, Sut ndong ko tsa ndum mi hpe lahpo nga hkra hte gayop kau nna shanam gaimyi hte yep di nri do hkrong gaang ko shajup shakap da nga ai. Nri dai yan hpe lahta e tsun ai hku dingchyai shakap ton jang apot de go Si ndong ko U la mi dun da ya. Sut ndong ko Uhku mi dun da ya nna, Dumsa wa ndong ri majai dumsa ngut ai hte, si ndong a U hpe go sat nong ya snna, sut ndong a U hku hpe go dat kau ma ai.
Ndai ndong ri majai ai hte ndong sho ai lamang hpe, nmai byin ai ni go, Lup ra ganyen ai shani majai sho ai mung lo lo nga ma ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
bug_Latn yue_Hant zho_Hans kac_Latn kac_Latn ceb_Latn kac_Latn cym_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn